Клубът е основан на 4 август 1905 от студенти, които не долюбват другия градски съперник Химнасия Ла Плата. На 25 декември 1907 г. открива своя стадион, а през 1913 г. Естудиантес печели своята първа шампионска титла. По онова време футболът в цяла Аржентина се развива на аматьарски начала, а от 1931 г. придобива професионален статут. В същата година клуба разполага с най-доброто офанзивното ядро в състав: Мигел Анхел Лаури, Алехандро Скопели, Роберто Сосая, Мануел Ферейра и Енрике Гуаита известни като „Учителите“ (Los Profesores) и все още се възприема като най-доброто в аржентинския футбол за всички времена. Гуаита и Скопели имат и италианско гражданство което им позволява да запишат участия и за Италианския Нац. отбор, с който на Световно първенство през 1934 г. стават световни шампиони.